Bikini
Bikini atoll (maršalli keeles Pikinni) on Marshalli Saartele kuuluv atoll Vaikses ookeanis asukohaga 11°30′N, 165°25′E. Atolli ja ümbritsevate saarte kogupindala on 6 km². Bikini moodustab koos ümbritsevate saartega Marshalli Saarte haldusüksuse (Bikini saareahelik). Aastatel 1946 kuni 1958 korraldas Ameerika Ühendriikide armee seal üle 20 tuumapommi katsetuse. Enne tuumakatsetusi asustati põliselanikud Rongeriki atollile. Otto von Kotzebue nimetas Bikini atolli Eschscholtzi atolliks Johann Friedrich von Eschscholtzi järgi.